नई दिल्ली।बैंकिंग सिस्टम की सूरत बदलने जा रही है। यह काम फाइनेंसियल टेक्नोलॉजी (फिनटेक) करेगा। इससे बैंकिंग व्यवस्था हाईटेक हो जाएगी। फिनटेक के तहत Robot आपको वित्तीय सलाह देगा। ब्लाक चेन (block chain) टेक्नोलॉजी से आपके ट्रांजेक्शन की जानकारी हर बैंक को होगी। ई-एग्रीगेटर के जरिए आपको एक ही जगह पर सभी बैंकों की तरफ मुहैया कराई जाने वाली सभी सेवाओं की जानकारी मिल जाएगी। वित्त मंत्रालाय का मानना है कि फिन टेक को अगर बैंकिंग सिस्टम में नहीं अपनाया गया तो सरकारी बैंक बैंकिंग की दौड़ में पीछे रह जाएंगे। आरबीआई की रिपोर्ट के मुताबिक एप्पल, गुगल व फेसबुक जैसी वैश्विक टेक्नोलॉजी कंपनियां पूरी वित्तीय चेन में नई-नई चीजें ला रही हैं। ऐसे में, ये कंपनियां अपनी टेक्नोलाजी के माध्यम से वित्तीय संस्थान की भूमिका खत्म कर सकती है।